пародии за Ловци
Кумчо Вълчо влязъл в някакъв оръжеен магазин. Щандовете пращяли от стока! Хищникът казал:
- Искам да си купя пушка!
- Нямаме пушки!
- Как, ами - онези там!
- Те не се продават!
- Тогава, може ли да си купя пистолет?
- Нямаме пистолети!
- Как, ами онези там?
- Те не се продават!
- Е, поне нож не може ли да ми предложите?
- Нямаме ножове!
- Как, ами онези там?
- Те не се продават!
И така, Кумчо Вълчо си излязъл с празни лапи и подвита опашка. Следващият клиент бил Стария ловец. Той станал неволен свидетел на разговора. Застанал пред продавача, прокашлял се колебливо и попитал:
- Вижте, то може да не ми влиза в работата... Ама, случайно да имате нещо против вълците?
Служителят грейнал в широка усмивка:
- Е, как да нямаме, господине? Как да нямаме? Ето, вижте сам - пушки, пистолети, ножове...